**APSTIPRINU**

Rēzeknes novada pašvaldības izpilddirektors

\_\_\_\_\_\_\_\_\_\_\_\_\_\_\_\_J.Troška

Rēzeknē, 2021.gada 14.jūlijā

**Rēzeknes novada pašvaldības iestādes “Viļānu apvienības pārvalde” vadītāja** **amata konkursa nolikums**

1. Šis nolikums nosaka Rēzeknes novada pašvaldības iestādes “Viļānu apvienības pārvalde” vadītāja atklātā konkursa (turpmāk – konkurss) norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un Nodarbinātības valsts aģentūras (NVA) mājaslapā publicē sludinājumu par to, ka Rēzeknes novada pašvaldība izsludina **atklāto** konkursu uz Rēzeknes novada pašvaldības iestādes “Viļānu apvienības pārvalde” vadītāja amatu, norādot papildu informācijas iegūšanas veidu.
3. Pretendentu nepieciešamo dokumentu iesniegšanas termiņš – **2021.gada 28.jūlijs plkst.13.00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv), NVA mājas lapā.
5. Kontaktpersona detalizētākas informācijas saņemšanai – Rēzeknes novada pašvaldības Centrālās administrācijas personālvadības speciāliste Lana Petrova, 64607202.
6. Pretendentiem jāatbilst šādām prasībām:
	1. Otrā līmeņa augstākā izglītība ekonomikas, finanšu, tiesību vai vadības zinātnēs.
	2. zināšanas par normatīvajiem aktiem, kas reglamentē pašvaldības darbu, un spēja tajos orientēties;
	3. spēja strādāt ar lielu informācijas apjomu;
	4. labas organizatora un analītiskās spējas, komunikācijas prasmes;
	5. augsta atbildības sajūta un precizitāte;
	6. darba pieredze pašvaldības vai valsts institūcijās ne mazāk kā 3 (trīs) gadi;
	7. jāorientējas budžeta grāmatvedības uzskaites galvenajos pamatprincipos;
	8. valsts valodas prasme augstākajā līmenī;
	9. labas datora un citas biroja tehnikas lietošanas prasmes;
	10. jāprot strādāt ar elektroniskajām dokumentu vadības sistēmām (vismaz vienu), e-pastu, e-adresi;

5.11.jābūt “B”kategorijas autovadītāja apliecībai.

1. Pretendenti līdz **2021.gada 28.jūlija** **plkst.13.00** iesniedz Rēzeknes novada pašvaldības Centrālās administrācijas pastkastītē pie ieejas, Rēzeknē, Atbrīvošanas alejā 95A šādus dokumentus:
	1. profesionālās darbības aprakstu (CV);
	2. izglītību apliecinošu dokumentu kopijas;
	3. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai;
	4. motivācijas vēstule;
	5. “B” kategorijas apliecības kopija.
2. Atsevišķā aizlīmētā aploksnē amata pretendenti iesniedz skatījumu par Viļānu apvienības darbību,vismaz 3 (trīs) gadiem (šrifts - Times New Roman, izmērs - 12, apjoms – 15 000 zīmes ar atstarpēm, atstarpes starp rindām - 1,5);
3. Iestādes Viļānu apvienības pārvaldes darbības un attīstības programmu aizlīmētā atsevišķā aploksnē amata pretendenti ievieto Rēzeknes novada pašvaldības Centrālās administrācijas pastkastītē pie ieejas, Atbrīvošanas alejā 95A (ar norādi „Viļānu apvienības pārvaldes darbības un attīstības programma konkursam uz Rēzeknes novada pašvaldības iestādes “Viļānu apvienības pārvalde” vadītāja amatu”). Ne uz aploksnes, ne darbības un attīstības programmas pretendents nenorāda savus personas datus, pēc kuriem pretendentu var identificēt. Darbības un attīstības programmu pretendents paraksta ar brīvi izvēlētu sev zināmu 6 (sešu) zīmju ciparu kombināciju.
4. Gadījumā, ja pretendenta darbības programma nav noformēta atbilstoši 9.punkta prasībām, komisija ir tiesīga pretendentu izslēgt no tālākas izvērtēšanas.
5. Konkurss tiek organizēts trīs kārtās.
6. Konkursa pirmajā kārtā konkursa komisija izvērtē pretendentu iesniegto dokumentu atbilstību atklātā konkursa nolikuma 6.punktam;
7. Konkursa otrajā kārtā tiek vērtētas iestādes Viļānu apvienības pārvaldes darbības un attīstības programmas, kā arī tiek izpildīts praktiskais uzdevums – tests, kur darbības programma tiek vērtēta pēc punktu sistēmas no 1 līdz 10, bet testa katrs jautājums tiek vērtēts pēc punktu sistēmas no 0 līdz 2 (0-atbilde nav sniegta, 1- atbilde sniegta daļēji, 2- atbilde sniegta pilnībā);maksimālais punktu skaits-12;
8. Uz konkursa trešo kārtu- darba interviju- uzaicina ne vairāk kā divus pretendentus, kas summāri saņēmuši visvairāk punktu otrajā kārtā. Par atbilstošāko tiek noteikts pretendents, ievērojot punktu skaita otrajā kārtā un darba intervijas rezultātu apkopojumu.
9. Pretendents, kurš ieguvis konkursa komisijas augstāko novērtējumu visās trijās konkursa kārtās, saskaņā ar iegūto punktu kopskaitu tiek virzīts Rēzeknes novada pašvaldības pagaidu administrācijai apstiprināšanai amatā;
10. Konkursa trešās kārtas izvērtēšanā ir tiesīgi piedalīties (bez balss tiesībām) pašvaldības vadības pārstāvji (pagaidu administrācija, izpilddirektors un izpilddirektora vietnieks);
11. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas (protokolē Centrālās administrācijas personālvadības speciālists). Protokolu paraksta visi klātesošie konkursa komisijas locekļi. Komisijas sēdes gaitas otrajā un trešajā kārtā, tiek veikta audio un video ierakstīšana.

**\*ŠIS DOKUMENTS IR ELEKTRONISKI PARAKSTĪTS AR** **DROŠU ELEKTRONISKU PARAKSTU UN SATUR LAIKA ZĪMOGU**